i

VAALAN KUNTA	PÖYTÄKIRJAOTE
Kunnanhallitus	22.01.2008
2	1
10	Oikeus--•'r~~f.•!
0.	7Dn ro KH: 165 /2007
OIKEUSMINISTERIÖN LAUSUNTOPYYNTÖ OIKEUSMINISTERIÖN TYÖRYHMÄN MIETINNÖS U() KÄRÄJÄOIKEUSVERKOSTON KEHITTÄMISEKSI
Liite
Oikeusministeriö pyytää lausuntoa oikeusministeriön työryhmän mietinnöstä käräjäoikeusverkoston kehittäminen (Työryhmämietintö 2007:12)
Työryhmän tuli toimeksiantonsa mukaan tehdä ehdotus uudeksi käräjäoikeusverkostoksi siten, että kussakin maakunnassa olisi 1-3 käräjäoikeutta, jolloin koko maassa olisi 25-30 käräjäoikeutta nykyisten 54 käräjäoikeuden sijasta. Työryhmän asettamisen taustalla on monissa eri yhteyksissä esille tullut tarve muodostaa nykyistä suurempia käräjäoikeuksia. Työryhmän näkemyksen mukaan isommissa yksiköissä on muun muassa paremmat mandollisuudet kehittää henkilökunnan osaamista ja ammattitaitoa, parantaa käräjäoikeuden kilpailukykyä ja huolehtia tehtävien ja resurssien tasaisemmasta jakautumisesta. Lisäksi tuottavuus- ja tehokkuusvaatimukset edellyttävät isompien yksiköiden muodostumista. Toisaalta käräjäoikeuden maantieteellinen sijainti ei enää ole niin merkittävä palvelujen saatavuuden kannalta kuin aiemmin. Henkilökohtaisen asioinnin tarve käräjäoikeuksissa on vähentynyt muun muassa sähköisen asioinnin lisääntymisen ja lainsäädännön muutosten vuoksi.
Työryhmä ehdottaa muutoksia lähes kaikkien käräjäoikeuksien tuomiopiireihin. Ainoastaan Ahvenanmaan, Espoon, Helsingin ja Vantaan käräjäoikeuksien tuomiopiirien osalta ei tulisi muutoksia.
Työryhmä ehdottaa, että käräjäoikeuksia olisi tulevaisuudessa 25. Käräjäoikeuden toimipaikkoina olisivat 25 pääkansliaa, 5 sivukansliaa ja 30 istuntopaikkaa.
Vaala kuuluu tällä hetkellä Oulun käräjäoikeuden tuomiopiiriin ja Rovaniemen hovioikeuteen. Työryhmän ehdotuksessa Vaala kuuluu Kajaanin käräjäoikeuden tuomiopiiriin. Kajaanin käräjäoikeus kuuluu Itä-Suomen hovioikeuteen.
Esityslistan liitteenä on työryhmän ehdotus käräjäoikeuksien tuomiopiireiksi ja toimipaikoiksi 15.10.2007.
Kunnanjohtaja:
Kunnanhallitus esittää lausuntonaan oikeusministeriön työryhmän mietinnöstä käräjäoikeusverkoston kehittämiseksi, että Vaalan kunta vastustaa kunnan siirtämistä Oulun käräjäoikeuden tuomiopiiristä Kajaanin käräjäoikeuden tuomiopiiriin. Perusteluna kannanotolleen kunnanhallitus esittää seuraavaa:
Käräjäoikeuksien tuomiopiirijaon lähtökohtana on pidetty valtion hallin-non aluejaon perusteita eli maakuntajakoa. Vaalan kunta kuuluu maakuntajaotuksessa Kainuuseen, mutta Vaala ei ole mukana Kainuun hallintokokeilussa eikä hallintokokeiluun liittyvissä toiminnoissa. Kainuun maakunnan kuntayhtymän toiminnoista Vaalaa koskettaa pääasiassa maakuntakaavoitus ja yleinen edunvalvonta.
Oikeushallinnossa Vaalan yhteistyösuunta on ollut perinteisesti ns. Iänsisuunta; pitkään Muhoksen tuomiokunta ja sittemmin Limingan kihla-
Otteen oikeaksi todistaa Vaalassa 28.1.2008 Arja altonen, arkiston hoitaja

VAALAN KUNTA	PÖYTÄKIRJAOTE	
Kunnanhallitus	22.01.2008	
	§10	
kunta ja Oulun käräjäoikeus. Työryhmän esitys tarkoittaisi, että käräjäoikeus muuttuisi Vaalan osalta ainoana Limingan kihlakunnan kuntana Kajaanin käräjäoikeuspiiriin. Yhteistyö poliisin ja syyttäjän kanssa vaikeutuu myös ehdotetulla aluejaolla. Käräjäoikeuden muutos tuo myös käytännön ongelmia kunnan Iänsilaidalla sijaitsevan Pelson vankilan oikeudenkäyttötoimille.
Kuntien välinen yhteistyö on suuntautunut Vaalan osalta pääasiassa Utajärven ja Oulunkaaren seutukunnan, Kestilän ja Muhoksen kuntien väliseksi yhteistyöksi kunnan asukkaiden luontaisesta asiointisuunnasta johtuen. Vaalan kunnan asutuksen painopiste sijoittuu myös siten, että kunnan asukkailla on luontaisempi asiointisuunta Oulu kuin Kajaani. Kuntayhteistyötä tehdään mm. sosiaali- ja terveydenhuollossa, ympäristöterveydenhuollossa ja ns. kuntapalvelutoimiston osalta Utajärven kunnan ja Oulunkaaren seutukunnan kuntien kanssa, Kestilän kunnan kanssa lukion, kansalaisopiston ja maaseutuhallinnon toimintojen osalta sekä Rokuan ja Oulujoen alueiden ympäristö- ja elinkeinojen kehittämisasioissa Utajärven ja Muhoksen kanssa.
Päätös:	Hyväksyttiin
Otteen oikeaksi todistaa Vaalassa 28.1.2008 rja alttonen, arkistonhoitata